hotchpotch/miracl-hf-unified huggingface dataset:
รถไฟ เรือเมล์ ลิเก กองถ่าย
รถไฟ เรือเมล์ ลิเก กองถ่าย เป็นละครโทรทัศน์ไทยแนวดราม่า-โรแมนติก-คอมเมดี บทประพันธ์โดย วรรณิศา บทโทรทัศน์โดย รุ่งอรุณ - วรวรรณ ผลิตโดย บริษัท อัครพล โปรดักชั่น จำกัด กำกับการแสดงโดย อัครพล อัครเศรณี ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 19:45 น. เริ่มออกอากาศตอนแรกวันที่ 29 กรกฎาคม พ.ศ. 2557–9 กันยายน พ.ศ. 2557 โดยละครเรื่องนี้ได้เป็นการรวมตัวของนักแสดงระดับแถวหน้าของเมืองไทยไว้อย่างคับคั่ง ได้แก่ เกียรติกมล ล่าทา, ณปภา ตันตระกูล, ธนา ฉัตรบริรักษ์, เบญจวรรณ อาร์ดเนอร์, โชคชัย บุญวรเมธี, พรรษกร เศรษฐภักดี, จิรายุ ตันตระกูล, เวธกา ศิริวัฒนา และนักแสดงชั้นนำอีกมากมาย
รถไฟ เรือเมล์ ลิเก กองถ่าย เป็นเรื่องราวของ 4 เพื่อนรักคือ เมฆา (ตุ้ย เกียรติกมล) ช่างซ่อมรถที่มีอาชีพเสริมเป็นพระเอกลิเก,วายุ (หน่อง ธนา) ลูกชายของ ลุงวัน (เอก สรพงษ์) เจ้าของท่าเรือมีอาชีพเสริมเป็นสแตนด์อิน,รัชตะ (ก็อต จิรายุ) โปรแกรมเมอร์หนุ่มประจำบริษัทรถไฟ
ฟ้าและ พิรุณ (บอย โชคชัย) ผู้ช่วยผู้กำกับที่มีความฝันอยากเป็นผู้กำกับซึ่งได้เห็นข่าวหญิงสาวธรรมดาได้แต่งงานกับเศรษฐีจึงเกิด
ความคิดที่จะจีบไฮโซสาวๆเพื่อยกฐานะของตนเอง
โดยเป้าหมายของ 4 หนุ่มคือ พิม (แพท ณปภา) ลูกสาวของ ดิเรก (เปี๊ยก พิศาล) เจ้าของบริษัทสิ่งทอชื่อดัง,แฮม (เกล เวธกา) คุณหนูไฮโซสุดเฉิ่มเพื่อนรักของพิม,ลิสา (โบว์ เบญจวรรณ) นางเอกชื่อดังผู้มีปูมหลังฝังใจและ ลัดดา (ออกัส พรรษกร) เจ้าของห้องเสื้อชื่อดัง
เพื่อนรักของลิสาภารกิจในการปลอมตัวเพื่อจีบสาว
ของ 4 หนุ่มจอมกะล่อนจึงเริ่มต้นขึ้น
วงศ์สร้อยสุวรรณา
วงศ์สร้อยสุวรรณา หรือ Lentibulariaceae เป็นวงศ์ของพืชมีดอกที่มี 3 สกุล "Genlisea" "Pinguicula" "Utricularia" ส่วนสกุล "Polypompholyx" และ "Biovularia" เคยจัดอยู่ในวงศ์นี้ "Biovularia" ถูกรวมเข้ากับ "Utricularia" และ "Polypompholyx" กลายเป็นสกุลย่อยในสกุล "Utricularia" เดิมวงศ์นี้เคยอยู่ในอันดับ Scrophulariales ต่อมาในระบบ APG จึงย้ายมาอยู่ในอันดับ Lamiales
วงศ์ขาเขียด
วงศ์ขาเขียด หรือ "()" เป็นวงศ์ของพืชใบเลี้ยงเดี่ยวที่มีสมาชิก 11 สกุล และมี 85 และ 95 สปีชีส์ พบมากในเขตอบอุ่นของซีกโลกเหนือ สมาชชิกส่วนใหญ่เป็นพืชล้มลุก และพืชน้ำที่ขึ้นในดินโคลน
ในระบบ APG วงศ์ Alismataceae iได้รวมสกุลจำนวน 3 สกุลของวงศ์ Limnocharitaceae เข้ามาด้วย สมาชิกทั้งหมดมี 17 สกุลที่ยังมีอยู่ และ 2 สกุลที่เหลือเพียงซากฟอสซิล:
วงศ์ลิลี
วงศ์ลิลี หรือ "()" เป็นวงศ์ของพืชใบเลี้ยงเดี่ยว มีสมาชิกทั้งหมด 15 สกุล และมีประมาณ 600 สปีชีส์ อยู่ในอันดับ () ส่วนใหญ่เป็นพืชล้มลุก อายุหลายปี มักมีหัวแบบหัวหอม
ทวี สุรฤทธิกุล
ผู้ช่วยศาสตราจารย์ ทวี สุรฤทธิกุล อาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช อดีตสมาชิกสภานิติบัญญัติแห่งชาติ และอดีตเลขานุการของหม่อมราชวงศ์คึกฤทธิ์ ปราโมช อดีตนายกรัฐมนตรี
ทวี สุรฤทธิกุล เกิดเมื่อวันที่ 2 ตุลาคม พ.ศ. 2502 สำเร็จการศึกษาระดับปริญญาตรี สาขารัฐประศาสนศาสตร์ จากคณะรัฐศาสตร์ จุฬาลงกรณ์มหาวิทยาลัย และระดับปริญญาโท สาขาวิชาการปกครอง จากคณะรัฐศาสตร์ จุฬาลงกรณ์มหาวิทยาลัย
ทวี สุรฤทธิกุล เคยเป็นเลขานุการส่วนตัวของหม่อมราชวงศ์คึกฤทธิ์ ปราโมช อดีตนายกรัฐมนตรี และเป็นอาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช ได้รับแต่งตั้งให้ดำรงตำแหน่งทางวิชาการเป็น "ผู้ช่วยศาสตราจารย์"
ในปี พ.ศ. 2549 เขาได้รับแต่งตั้งให้เป็นสมาชิกสภานิติบัญญัติแห่งชาติ ในภาคส่วนของนักวิชาการ ต่อมาในปี พ.ศ. 2556 ผศ.ทวี ได้เข้าร่วมกิจกรรมทางการเมืองกับกลุ่ม กปปส. และขึ้นเวทีราชดำเนิน ซึ่งนำโดยนายสุเทพ เทือกสุบรรณ รวมทั้งได้แสดงความไม่เห็นด้วยกับการออกพระราชบัญญัตินิรโทษกรรม ของสมาชิกพรรคเพื่อไทย
โซเมีย (ภูมิศาสตร์)
โซเมีย () เป็นคำศัพท์ที่สร้างใหม่ในปี พ.ศ. 2545 โดยนักประวัติศาสตร์วิลเลิม ฟัน สแค็นเดิล (Willem van Schendel) จากมหาวิทยาลัยอัมสเตอร์ดัม เป็นคำใช้เรียกบริเวณในเอเชียตะวันออกเฉียงใต้ที่ในอดีตไม่ได้อยู่ภายใต้การปกครองของรัฐบาลของผู้คนที่อาศัยอยู่ในที่ราบลุ่ม
กรอบรูปภาพ
กรอบรูปภาพ ภาพ ดอกไม้ สวยงาม เหมาะสำหรับจัดงานอีเวนท์ ของขวัญงานขึ้นบ้านใหม่ งานตกแต่ง ชั่วคราว ตกแต่งบ้าน เพื่อความสวยงาม นับเป็นความต้องการอันดับแรก และเพิ่มความเด่น ผนังโล่งๆ นอกจากนั้น กรอบ ลอย ยังเป็นส่วนที่ต้องมีความสัมพันธ์ ระหว่างรูปงานศิลปะกับพื้นที่ฝาผนังห้องที่นำภาพไปแขวนตกแต่งด้วย ฉะนั้นการใส่ กรอบ ลอย ต้องคำนึงถึงรูปแบบของงานศิลปะ และยังเป็นการช่วยส่งเสริมให้มองเห็นสีสันภายในภาพของงานศิลปะได้ชัดเจนขึ้น ลักษณะกรอบ ลอย กับพื้นผนังห้องต้องมีความสัมพันธ์กัน จะช่วยให้ภาพศิลปมีคุณค่า
ภาพติดผนัง ภาพกรอบลอย ภาพแต่งบ้าน ภาพมงคล ของแต่งบ้าน ของขวัญขึ้นบ้านใหม่ ภาพเสริมฮวงจุ้ย
ขนมปังทอดอินเดียนแดง
ขนมปังทอดอินเดียนแดง หรือ ฟรายเบรด () เป็นก้อนแป้งรูปแบนทอดในน้ำมันพืช หรือ น้ำมันหมู โดยมีผงฟูหรือยีสต์เป็นส่วนผสมของตัวแป้ง ขนมปังทอดอินเดียนแดงสามารถนำรับประทานเดี่ยว ๆ หรือนำรับประทานกับน้ำผึ้ง แยม หรือเนื้อวัว
อ่าวเชซาพีก
อ่าวเชซาพีก (; ออกเสียง: "เช-เสอะ-พีค") เป็นอ่าวที่ไหลเป็นสู่มหาสมุทรแอตแลนติก ล้อมรอบโดยรัฐสองรัฐในสหรัฐอเมริกา คือ รัฐแมริแลนด์และเวอร์จิเนีย เป็นอ่าวที่ใหญ่ที่สุดของสหรัฐอเมริกา 
มีแม่น้ำทั้งหมด 150 สาย ซึ่งไหลไปสู่อ่าวเชซาพีก มีความใหญ่ประมาณ 166,534 ตารางกิโลเมตร (64,299 ตารางไมล์) เชื่อมติดกับเขตวอชิงตัน ดี.ซี. และรัฐ 6 รัฐ ได้แก่ รัฐนิวยอร์ก เพนซิลเวเนีย เดลาแวร์ แมริแลนด์ เวอร์จิเนีย และเวสต์เวอร์จิเนีย
กิตตินนท์ นามขุนทด
กิตตินนท์ นามขุนทด (ชื่อเดิม พงษ์เพชร) เกิดวันที่ 16 กรกฎาคม พ.ศ. 2535 เป็นนักวอลเลย์บอลชายชาวไทย เขาเล่นตำแหน่งบอลเร็วให้กับไดมอนส์ ฟู้ด - ราชมงคลล้านนา พิษณุโลก
จอห์น รอล์ฟ
จอห์น รอล์ฟ () (1585–1622) เป็นชาวอังกฤษรุ่นแรก ๆ ที่อพยพจากอาณาจักรอังกฤษไปตั้งรากฐานใหม่ที่อเมริกาเหนือ มีชื่อเสียงจากการปลูกยาสูบได้สำเร็จในอเมริกาเหนือ และยังสามารถส่งยาสูบออกขายได้อีกด้วย ซึ่งทำรายได้ให้แก่อาณานิคมเวอร์จิเนีย นอกจากนี้ยังมีชื่อเสียงด้วยการที่เป็นเป็นสามีของโพคาฮอนทัส ผู้เป็นลูกสาวของหัวหน้าเผ่าพาวแฮแทนอีกด้วย
เกร์รียาวอร์ (วิดีโอเกม)
เกร์รียาวอร์ () ได้รับการเปิดตัวที่ประเทศญี่ปุ่นในชื่อ เกบารา (ゲバラ) เป็นวิดีโอเกมประเภทวิ่งและยิง ที่ได้รับการผลิตโดยบริษัทเอสเอ็นเค โดยได้รับการเปิดตัวครั้งแรกในระบบอาเขคเมื่อปี ค.ศ. 1987 ในรูปแบบเกมตู้หยอดเหรียญ "เกร์รียาวอร์" เป็นเรื่องราวการทำศึกของสองคอมมานโด ผู้เป็นกบฏนิรนาม (ในเวอร์ชันญี่ปุ่นใช้ชื่อเช เกบารา และฟิเดล กัสโตร) โดยพวกเขาได้บุกต่อสู้ในเกาะแคริบเบียนที่ไม่มีชื่อ เพื่อปลดแอกสู่อิสรภาพจากการปกครองของเผด็จการที่ไม่ได้ระบุชื่อ ซึ่งผู้เล่นทั้งสองได้เข้าปะทะกับขบวนทัพของศัตรูในขณะที่ได้มีการพยายามช่วยชีวิตของเหล่าตัวประกัน (ซึ่งจะมีการหักคะแนนครั้งใหญ่หากตัวประกันถูกฆ่าตายท่ามกลางการต่อสู้ของทั้งสองฝ่าย) การเก็บรวบรวมอาวุธจากเหล่าทหาร และรถถังปฏิบัติการ
สำหรับเวอร์ชันอาร์เขด ที่ได้รับการเปิดตัวโดยบริษัทเอสเอ็นเคใน ค.ศ. 1987 ตามรูปแบบที่ประสบความสำเร็จอย่างสูงสำหรับเกมยิงระบบอาเขดซึ่งเป็นเกมบุกเบิกที่สำคัญอย่าง"อิคะริวอริเออร์ส" (ค.ศ. 1986) โดยใช้จอยสติ๊กแบบหมุนแปดทิศทาง เกมให้ผู้เล่นสามารถเคลื่อนที่ไปในทิศทางเดียวกับจอยสติ๊กพร้อมกับการยิงโจมตีเหล่าศัตรู เกมนี้นับว่าประสบความสำเร็จพอสมควร และแปลงพอร์ตสู่วิดีโอเกมระบบบ้าน ใน ค.ศ. 1988 บริษัทเอสเอ็นเคได้เปิดตัวในระบบบ้านบนเครื่องคอมพิวเตอร์ส่วนบุคคล, อัมส์ตราดซีพีซี, คอมโมดอร์ 64 และแซดเอ็กซ์สเปกตรัม ซึ่งเป็นเครื่องคอมพิวเตอร์ประจำบ้าน รวมถึงเครื่องเล่นเกมแฟมิคอม 8 บิต แต่ก็มีข้อจำกัดของแพลตฟอร์มประจำบ้าน ที่ไม่ได้มีจอยสติ๊กแบบหมุน อย่างไรก็ตาม แม้ว่าจะไม่เหมือนกับอิคะริวอริเออร์ส รุ่นแฟมิคอมก็ได้แสดงให้เห็นว่ามีการปรับแต่งได้เป็นอย่างดีสำหรับระบบดังกล่าวและได้รับความนิยมมากกว่าเวอร์ชันอาเขด โดยรุ่นแฟมิคอมสามารถเล่นได้สองคนพร้อมกัน, ไม่จำกัดจำนวนคอนตินิว และภาพฉากแอ็คชันที่มีความเฉียบคมมากกว่ารุ่นอาเขดที่มีอยู่เดิม ภาพกล่องบรรจุเกมยังมีความโดดเด่นโดยฝีมือของ มาร์ค อีริคเซน ผู้ซึ่งมีส่วนในการรับผิดชอบภาพปกประกอบเกม"อิคะริวอริเออร์ส III: เดอะเรสคิว" และ "พ.า.ว." ของบริษัทเอสเอ็นเค ซึ่งปัจจุบันยังคงหาได้ในระบบเพลย์สเตชัน เน็ตเวิร์กแพลตฟอร์ม
ตามชื่อเดิมที่บ่งบอก เกมจะอิงถึงการปฏิวัติของเช เกบารา และความพ่ายแพ้ของระบอบการปกครองแห่งบาติสตาในประเทศคิวบาช่วงปลายคริสต์ทศวรรษ 1950 นอกจากนี้ ผู้เล่นคนที่สองยังเป็นฟิเดล กัสโตร โดยกัสโตรยังได้รับการจัดให้อยู่ในอันดับห้าของหนึ่งในสิบสุดยอดนักการเมืองประจำนิตยสาร"อิเล็กทรอนิกส์เกมมิงมันธ์ลี" แต่กระนั้น ความกลัวถึงการต่อต้านระบอบคอมมิวนิสต์ในประเทศตะวันตก ทางบริษัทได้จำกัดบทสนทนารวมถึงคู่มือการเล่นของเกมดังกล่าวสำหรับการเปิดตัวในทวีปอเมริกาและยุโรป ส่วนเวอร์ชัน"เกบารา" ที่ได้รับการเปิดตัวในระบบแฟมิคอมที่ประเทศญี่ปุ่นนั้น ได้กลายเป็นที่ถวิลหาสำหรับนักสะสมเกมอย่างมาก
แม่น้ำเจมส์
แม่น้ำเจมส์ () เป็นแม่น้ำในรัฐเวอร์จิเนีย สหรัฐอเมริกา มีความยาว 560 กิโลเมตร (348 ไมล์) แต่ถ้านับแม่น้ำแจ็คสันด้วย ก็จะมีความยาว 715 กิโลเมตร มีบริเวณลุ่มน้ำ 27,020 ตารางกิโลเมตร (10,432 ตารางไมล์) แม่น้ำเจมส์เป็นแม่น้ำที่มีความยาวเป็นอันดับที่ 12 ของสหรัฐอเมริกาที่อยู่ภายในหนึ่งรัฐทั้งหมด
แอปพาเลเชีย
แอปพาเลเชีย (; การออกเสียง: ; "แอ-เปอะ-เล-เชีย") หรือ ภูมิภาคแอปพาเลเชีย เป็นภูมิภาคทางวัฒนธรรมทางช่วงตะวันออกของสหรัฐอเมริกา ซึ่งรวมตั้งแต่รัฐนิวยอร์กช่วงใต้ จนกระทั่งถิ่นเหนือของรัฐแอละแบมา มิสซิสซิปปี และจอร์เจีย โดยไม่นับบริเวณอื่นในเทือกเขาแอปพาเลเชียน เช่น เกาะเบลล์ ของแคนาดา และภูเขาชีฮอของแอละแบมา อิงตามสำมะโนสหรัฐอเมริกา ค.ศ. 2010 ในปี ค.ศ. 2010 ภูมิภาคแอปพาเลเชียมีผู้อยู่อาศัยมากกว่า 25 ล้านคน
เอาแฟร์ชตันเดินเอาส์รูอีเนิน
เอาแฟร์ชตันเดินเอาส์รูอีเนิน (; "ฟื้นฟูขึ้นจากซากปรักหักพัง") เป็นชื่อของเพลงชาติสาธารณรัฐประชาธิปไตยเยอรมัน (เยอรมนีตะวันออก) ตั้งแต่ ค.ศ. 1949 ถึง ค.ศ. 1990
ในปี ค.ศ. 1949 เยอรมนีตะวันออกในความควบคุมของสหภาพโซเวียตภายใต้การยึดครองของฝ่ายสัมพันธมิตรได้กลายเป็นรัฐสังคมนิยมในนาม "สาธารณรัฐประชาธิปไตยเยอรมัน" สำหรับเพลงชาติของรัฐใหม่นั้น ประพันธ์บทร้องโดย โยฮัน โรเบิรต์ เบชเชอร์ กวีผู้ซึ่งต่อมาได้ดำรงตำแหน่งรัฐมนตรีว่าการกระทรวงวัฒนธรรม ส่วนทำนองนั้น ได้มีการสรรหาดนตรีที่สามารถร้องเข้ากับบทประพันธ์ของเบชเชอร์ โดยผลงานของฮานส์ อิสเลอร์ เป็นผลงานที่ได้รับเลือก
เนื้อหาของบทเพลงสะท้อนถึงช่วงเริ่มแรกของการแบ่งแยกเยอรมัน ซึ่งในเวลานั้นชาวเยอรมันส่วนมากเห็นว่ากระบวนการรวมพื้นที่เยอรมนีที่ถูกยึดครองทั้งหมดได้ดำเนินไปอย่างเหมาะสมและเป็นธรรมชาติ ด้วยเหตุนี้ บทร้องของเบชเชอร์จึงมีการเน้นความหมายถึง "ความเป็นหนึ่งเดียว" ในหลายจุด และใช้ร่วมกับคำว่า "ปิตุภูมิ" (") เพื่อสื่อความหมายถึงประเทศเยอรมนีทั้งหมด อย่างไรก็ตาม ในไม่ช้าแนวคิดดังกล่าวก็ไม่เหมาะสมกับบริบทของสงครามเย็นที่ยิ่งอบอวลมากขึ้น โดยเฉพาะอย่างยิ่งหลังการสร้างกำแพงเบอร์ลินโดยรัฐบาลเยอรมนีตะวันออกในปี ค.ศ. 1961
ในปี ค.ศ. 1973 เยอรมนีตะวันออกและเยอรมนีตะวันตกได้เข้าเป็นสมาชิกองค์การสหประชาชาติพร้อมกัน หลังจากมีการเจรจาหลายครั้งระหว่างทั้งสองรัฐบาลเพื่อหารือข้อตกในการได้รับการรับรองสถานภาพร่วมกัน ต่อมาจึงมีการยกคำว่า "เยอรมนี" ออกจากรัฐธรรมนูญของเยอรมนีตะวันออก และมีการใช้เพียงทำนองเพลงชาติบรรเลงสำหรับโอกาสที่เป็นทางการเท่านั้น ไม่มีการประพันธ์บทร้องใหม่ขึ้นมาแทนที่บทร้องของเบเชอร์ ซึ่งยังคงมีการใช้อยู่ในลักษณะไม่เป็นทางการ โดยเฉพาะหลังจากจุดเปลี่ยนทางการเมือง (") ในช่วงปลาย ค.ศ. 1989 ทันทีที่เกิดความชัดเจนว่าประเทศได้เคลื่อนไหวไปสู่การรวมชาติ สถานีโทรทัศน์ของเยอรมนีตะวันออกได้กลับมาดำเนินการและใช้เพลงนี้เป็นสัญญาณการปิดสถานี (sign-off) ทุกคืน โดยใช้เพลงฉบับขับร้องประกอบการบรรเลงเพลงด้วยวงซิมโฟนีพร้อมภาพประกอบเป็นสถานที่ท่องเที่ยวที่น่าสนใจของเยอรมนีตะวันออก
"เอาแฟร์ชตันเดินเอาส์รูอีเนิน" ได้ยุติความเป็นเพลงชาติเมื่อสาธารณรัฐประชาธิปไตยเยอรมันสลายตัวและเข้าร่วมกับสหพันธ์สาธารณรัฐเยอรมนีในการรวมชาติเยอรมนีเมื่อปี ค.ศ. 1990 ดัสลีดแดร์ดอยท์เชินซึ่งประพันธ์ขึ้นตั้งแต่ ค.ศ. 1841 ได้กลับมาเป็นเพลงชาติของเยอรมนีอันเป็นเอกภาพอีกครั้ง นายกรัฐมนตรีเยอรมนีตะวันออก โลธาร์ เด ไมซิแอร์ ได้เสนอให้เพิ่มบทร้องของเบชเชอร์รวมเข้าไปในเพลงชาติของเยอรมนีด้วย แต่ข้อเสนอนี้ได้รับการปฏิเสธจากนายกรัฐมนตรีเยอรมนีตะวันตก เฮลมุท โคล
ในช่วงสุดท้ายของการออกอากาศเมื่อวันที่ 2 ตุลาคม ค.ศ. 1990 สถานีวิทยุเบอร์ลินสากล (Radio Berlin International) ซึ่งเป็นสถานีวิทยุนานาชาติของเยอรมนีตะวันออก ได้ใช้เพลงนี้ในฉบับขับร้องเป็นสัญญาณการปิดสถานี
คุรุทวารา
คุรุทวารา หรือ คุรุดวารา (; , '; , ') หรือ โบสถ์ซิกข์ เป็นศาสนสถานในศาสนาซิกข์ "คุรุทวารา" แปลว่า "ประตูสู่คุรุ" ซึ่งหมายถึงศาสดาทุกพระองค์ของศาสนาซิกข์ ภายในโบสถ์มีห้องโถงใหญ่ซึ่งประดิษฐานคัมภีร์คุรุ ครันถ์ สาหิบ และอาจมีห้องสมุด ที่รับเลี้ยงเด็ก และห้องเรียนด้วย ชาวซิกข์จะจัดอาหารไว้เลี้ยงต้อนรับผู้มาเยือนทุกคนไม่ว่าผู้นั้นจะนับถือศาสนาใดอยู่ก็ตาม
คุรุทวาราที่เป็นที่รู้จักที่สุดคือ หริมันทิรสาหิบ หรือ วิหารทอง ตั้งอยู่ที่เมืองอมฤตสาร์ รัฐปัญจาบ ภาคเหนือของประเทศอินเดีย
ไรชส์ครีกซฟลักเกอ
ไรชส์ครีกซฟลักเกอ (, ท. ธงศึกไรช์) เป็นชื่ออย่างเป็นทางการของธงศึกที่กองทัพเยอรมันใช้ระหว่าง ค.ศ. 1867 ถึง 1945 ในสมัยนี้ใช้การออกแบบทั้งหมดเจ็ดแบบ
สมาพันธ์วอลเลย์บอลยุโรป
สมาพันธ์วอลเลย์บอลยุโรป () หรือชื่อย่อ CEV เป็นองค์กรที่ดูแลการแข่งขันกีฬาวอลเลย์บอลในทวีปยุโรป สำนักงานใหญ่ตั้งอยู่ในกรุงลักเซมเบิร์ก ประเทศลักเซมเบิร์ก
ณ ปี ค.ศ. 2007 สหพันธ์ต่อไปนี้เป็นสมาชิกสมาพันธ์
ไส้กรอกอีสาน
ไส้กรอกอีสาน เป็นการถนอมอาหารแบบอีสานประเภทหนึ่ง แต่เดิมใช้เนื้อที่เหลือจากการล้มวัวและมีคุณภาพต่ำกว่าเนื้อที่ใช้ทำหม่ำ นำมาผสมกับข้าวเหนียว กระเทียมและเกลือ ยัดใส่ลงในไส้ที่ทำความสะอาดแล้ว หมักไว้ 3-4 วันจนมีรสเปรี้ยว จุลินทรีย์ที่เกี่ยวข้องในการหมัก พบว่าในช่วงแรกพบ "Pediococcus cerevisiae" เมื่อหมักต่อไปจนความเป็นกรดด่างต่ำกว่า 5 จะพบเชื้อ "Lactobacillus" sp.
สมาพันธรัฐเยอรมัน
สมาพันธรัฐเยอรมัน (; ) เป็นสมาคม 39 รัฐเยอรมันในยุโรปกลางอย่างหลวม ตั้งขึ้นโดยการประชุมใหญ่แห่งเวียนนา ค.ศ. 1815 เพื่อประสานเศรษฐกิจของประเทศที่พูดภาษาเยอรมันต่าง ๆ และเพื่อแทนที่จักรวรรดิโรมันอันศักดิ์สิทธิ์เดิม สมาพันธรัฐดังกล่าวเป็นกันชนระหว่างรัฐออสเตรียและปรัสเซียที่ทรงอำนาจ ล่มสลายลงจากการแข่งขันระหว่างปรัสเซียและออสเตรียที่เรียกว่า "ทวินิยมเยอรมัน" (German dualism) การสงคราม และ การปฏิวัติ ค.ศ. 1848 ประกอบกับความที่รัฐสมาชิกหลายประเทศไม่สามารถประนีประนอมกันได้ สมาพันธรัฐเยอรมันยุบลงด้วยชัยชนะของปรัสเซียในสงครามเจ็ดสัปดาห์และการสถาปนาสมาพันธรัฐเยอรมันเหนือใน ค.ศ. 1866
สมาพันธรัฐเยอรมันเหนือ
สมาพันธรัฐเยอรมันเหนือ () คือชื่อของรัฐชาติเยอรมันซึ่งดำรงอยู่ระหว่าง กรกฎาคม ค.ศ. 1867 ถึง ธันวาคม ค.ศ. 1870 สมาพันธรัฐเยอรมันเหนือสิ้นสุดลงเมื่อมีการสถาปนารัฐธรรมนูญขึ้นใหม่ และตามรัฐธรรมนูญฉบับนั้นได้เปลี่ยนชื่อประเทศเป็น "จักรวรรดิเยอรมัน"
หลังจากรัฐชาติของชาวเยอรมันได้แตกเป็นเสี่ยงๆในสมัยสงครามนโปเลียน เมื่อสงครามนโปเลียนสิ้นสุดก็มีการสถาปนาสมาพันธรัฐเยอรมันขึ้นในปี ค.ศ. 1815 ซึ่งมีจักรพรรดิออสเตรียเป็นองค์ประธาน ในการนี้ ราชอาณาจักรปรัสเซียและจักรวรรดิออสเตรียได้ร่วมมือกันในการใช้สมาพันธรัฐเยอรมันเป็นเครื่องมือเพื่อรวมความเป็นรัฐชาติและความเป็นอันหนึ่งอันเดียวกันของชาวเยอรมันอีกครั้ง ต่อมาในค.ศ. 1849 สมัชชาแห่งชาติในนครแฟรงเฟิร์ตได้มีมติให้กษัตริย์ปรัสเซียดำรงตำแหน่งเป็นจักรพรรดิของชาติเยอรมันส่วนน้อย (เยอรมันที่ไม่รวมออสเตรีย) แต่กษัตริย์ปรัสเซียทรงปฏิเสธและพยายามรวมชาติเยอรมันผ่านทางสหภาพแอร์ฟวร์ทแทน อย่างไรก็ตาม การประชุมสหภาพแอร์ฟวร์ทที่จัดขึ้นในปี ค.ศ. 1850 นั้น มีเพียงรัฐเยอรมันตอนเหนือที่เข้าร่วมประชุมเท่านั้น ออสเตรียและรัฐเยอรมันตอนใต้ต่างกดดันให้ปรัสเซียล้มเลิกสหภาพแอร์ฟวร์ท ความขัดแย้งระหว่างปรัสเซียและออสเตรียจึงเริ่มขึ้น
ความขัดแย้งระหว่างสองชาตินำไปสู่สงครามออสเตรีย-ปรัสเซีย สงครามจบลงด้วยชัยชนะของปรัสเซีย ออสเตรียสูญเสียอิทธิพลเหนือรัฐเยอรมันตอนใต้ทั้งหมดและจำยอมยุบสมาพันธรัฐเยอรมันในวันที่ 23 สิงหาคม ค.ศ. 1866 และนำไปสู่การสถาปนา "สมาพันธรัฐเยอรมันเหนือ" ที่มีกษัตริย์แห่งปรัสเซียเป็นองค์ประธาน
มิถุนายน พ.ศ. 2557
มิถุนายน พ.ศ. 2557 เป็นเดือนที่ 6 ของปี พ.ศ. 2557 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์
นนธวรรณ ฌรรวนธร
นนธวรรณ ฌรรวนธร [ชัน-วะ-นะ-ทอน] (สกุลเดิม: ทองเหล็ง) เกิดวันที่ 27 เมษายน พ.ศ. 2535 เป็น นางแบบ, นักร้อง และนักแสดงชาวไทย เป็นที่รู้จักจากการชนะการประกวด มิสไทยแลนด์เวิลด์ 2014 และการประกวดMiss World 2014 ผ่านเข้ารอบ 11 คนสุดท้าย และรางวัลมิสพีเพิลชัอยส์ Miss People's Choice จากการโหวตในการประกวดมิสเวิลด์ 2014 ที่ กรุงลอนดอน สหราชอาณาจักร
นนธวรรณ เกิดเมื่อวันที 27 เมษายน พ.ศ. 2535 ที่จังหวัดนครศรีธรรมราช แต่ไปเติบโตและเรียนหนังสือที่จังหวัดสุราษฎร์ธานี นนธวรรณ จบการศึกษาระดับอนุบาล-ประถมศึกษาจาก โรงเรียนเทพมิตรศึกษา ระดับมัธยมศึกษาจาก โรงเรียนบดินทรเดชา (สิงห์ สิงหเสนี) ปัจจุบันจบการศึกษาจาก คณะการจัดการธุรกิจการบิน มหาวิทยาลัยนานาชาติแสตมฟอร์ด
ปัจจุบันเธอสมรสกับ ฟิลลิป บรามาส ซึ่งเป็นนักธุรกิจชาวสวิตเซอร์แลนด์ และกำลังตั้งครรภ์ลูกชาย โดยเธอได้ตั้งชื่อว่า เบลิน (Baelyn) เธอได้กำเนิดลูกชายแล้ว
ชีวิตส่วนตัว เมญ่า มีความสนใจทางด้านกีฬา และ ร้องเพลง สามารถร้องเพลงได้หลากหลายแนว เมญ่าพูดได้ 2 ภาษา ไทย - อังกฤษ
ในปี พ.ศ. 2546 ได้เข้าประกวด "การประกวดร้องเพลงลูกทุ่งรายการเวทีไทย 2003" ได้รับรางวัลถ้วยพระราชทานสมเด็จพระเทพรัตนราชสุดา สยามบรมราชกุมารี
ในปี พ.ศ. 2547 ได้เข้าประกวด "KPN junior awards & popular vote 2004" ได้รับรางวัลถ้วยพระราชทานสมเด็จพระบรมราชินีนาถ ปี พ.ศ. 2547 (นักร้องยอดเยี่ยม ประเภทเพลงไทยลูกทุ่ง)
ในปี พ.ศ. 2548 ได้เข้าประกวด "YAMAHA Contest 2005" ได้รับรางวัลถ้วยพระราชทานสมเด็จพระเทพรัตนราชสุดา สยามบรมราชกุมารี ปี พ.ศ. 2548 (ประเภทเพลงไทยลูกทุ่ง)
ในปี พ.ศ. 2550 ได้เข้าประกวด "Thai Supermodel Contest 2007" ผ่านเข้ารอบ 10 คนสุดท้าย และได้รับรางวัลพิเศษ สาวงามผมสวยสุขภาพดี By Pantene
ในปี พ.ศ. 2553 ได้เข้าประกวด "Asian Supermodel 2010" เข้ารอบสุดท้าย
ในปี พ.ศ. 2554 ได้เข้าประกวด "Miss Thailand World 2011" เข้ารอบ 30 คนสุดท้าย และได้รางวัลพิเศษ "ขวัญใจช่างภาพสื่อมวลชน"
ในปี พ.ศ. 2557 ได้เข้าประกวด "Miss Thailand World 2014" ได้รับรางวัลที่ 1 ชนะการประกวดได้เป็น "Miss World 2014" รางวัลที่ 2 ชนะ"รอบความสามารถพิเศษ"ด้านการร้องเพลง รางวัลที่ 3 ชนะ"รอบนางงามที่มีทักษะ"ด้านการเดินแบบ และเป็นตัวแทนประเทศไทยไปประกวด Miss World 2014 โดยผ่านเข้ารอบ 11 คนสุดท้ายจากการโหวต (People's Choice Awards) โดยผู้ชนะในปีนี้คือ โรลีน สเตราส์ จาก แอฟริกาใต้
ในปี พ.ศ. 2560 ได้เข้าประกวดร้องเพลงในรายการ The Mask Singer หน้ากากนักร้อง ซีซันที่ 3 ในนามหน้ากากเสือดาว ได้ร้องเพลงทั้งหมด 4 เพลง
- Love-() ในบทเพลงนี้ ได้ทำการชนะหน้ากากหมีขาว (สมิทธิ์ อารยะสกุล)
- -(The Pussycat Dolls) ในบทเพลงนี้ ได้ทำการชนะหน้ากากแมลง (พีรพัฒน์ สวัสดิ์มูล)
- -(Diana Ross) ในบทเพลงนี้ ได้แพ้ให้กับหน้ากากแอปเปิ้ล (ปราโมทย์ ปาทาน)
- ผู้สาวขาเลาะ -(ลำไย ไหทองคำ
พรรคสหภูมิ
พรรคสหภูมิ พรรคการเมืองพรรคหนึ่งของประเทศไทยในอดีต
พรรคสหภูมิจดทะเบียนตั้งพรรคเมื่อวันที่ 21 มิถุนายน พ.ศ. 2500 เป็นลำดับที่ 4/2500 มีนาย สุกิจ นิมมานเหมินท์ อดีต ส.ส. พรรคเสรีมนังคศิลา ที่ได้ลาออกมาเป็นหัวหน้าพรรค โดยทางพรรคได้รับการสนับสนุนจาก จอมพลสฤษดิ์ ธนะรัชต์ ผู้บัญชาการทหารบก ในขณะนั้น
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 มีขึ้นเมื่อวันที่ 15 ธันวาคม พ.ศ. 2500 รัฐบาลที่นำโดยนายพจน์ สารสิน ได้จัดการเลือกตั้งใหม่ปรากฏว่าพรรคสหภูมิ ชนะการเลือกตั้งมีสมาชิกสภาผู้แทนราษฎร จำนวน 44 คน ได้เป็นแกนนำจัดตั้งรัฐบาลแต่จำนวนไม่ถึงกึ่งหนึ่งของสภาผู้แทนราษฎร จอมพลสฤษดิ์ เกรงว่ารัฐบาลใหม่จะไม่มั่นคงจึงตัดสินใจยุบพรรคสหภูมิและ พรรคเสรีมนังคศิลา ของ จอมพล ป. พิบูลสงคราม เข้ามาอยู่ใน พรรคชาติสังคม ที่จอมพลสฤษดิ์ จัดตั้งขึ้น
พรรคสหภูมิสิ้นสุดบทบาทลงเมื่อนายสุกิจ นิมมานเหมินท์ หัวหน้าพรรค นำสมาชิกพรรคเข้าไปสังกัดพรรคชาติสังคม เพื่อจัดตั้งรัฐบาล เมื่อวันที่ 21 ธันวาคม พ.ศ. 2500 และต่อมาเมื่อวันที่ 21 กรกฎาคม พ.ศ. 2501 ได้มีประกาศยุบเลิกพรรคการเมืองอย่างเป็นทางการ เพื่อทำการยุบพรรคสหภูมิมารวมกับ พรรคชาติสังคม
นาว 26
นาว 26 () เป็นสถานีโทรทัศน์ระบบดิจิทัลจากบริษัท แบงคอกบิสสิเนส บรอดแคสติง จำกัด ในเครือเนชั่น ข่าวเศรษฐกิจ การวิเคราะห์สถานการณ์เศรษฐกิจปัจจุบัน และในปี พ.ศ. 2559 ช่องนาวได้เปลี่ยนรูปแบบจากเน้นรายการข่าวเศรษฐกิจ เป็นสาระทั่วไป
ช่องนาว ออกอากาศครั้งแรกวันที่ 1 กันยายน พ.ศ. 2555 ที่นำเสนอรายการข่าวสาร โดยเอกลักษณ์ของช่องเมื่อครั้งแรกก่อตั้งคือ ข่าวเศรษฐกิจ และการวิเคราะห์สถานการณ์เศรษฐกิจปัจจุบัน ได้เริ่มทำการทดลองออกอากาศในวันที่ 2 เมษายน พ.ศ. 2557 เนื่องจากต้องการให้ช่อง เนชั่นทีวี เปิดตัวก่อน จึงประกาศเปลี่ยนแปลงวันออกอากาศในวันที่ 2 เมษายนแทนจากเดิม 1 เมษายน แต่ก่อนหน้านี้ได้ออกอากาศในระบบดาวเทียมในชื่อ กรุงเทพธุรกิจทีวี อยู่แล้ว จึงสามารถรับชมได้ในช่องทางดังกล่าวตามปกติ ในชื่อ "นาว" โดยช่วงเวลานั้นอัตลักษณ์ที่ปรากฏหน้าจอจะหมุน (Flip) สลับด้านระหว่างคำว่า Now กับ กรุงเทพธุรกิจทีวี จากนั้นต่อมาในช่วงปลายเดือน มิถุนายน พ.ศ. 2557 จึงได้เติม 26 ลงในอัตลักษณ์สถานี และต่อมาในปี พ.ศ. 2559 ช่องนาวได้ปรับอัตลักษณ์ใหม่เป็นวงกลมสีเขียว มีตัวเลข 26 และตัวอักษร NOW อยู่ที่ด้านล่างของตัวเลข 26 (กรณีใช้แสดงบนหน้าจอ รวมถึงในโฆษณารายการต่างๆ รวมถึงในไตเติ้ลรายการบางรายการ ตัวอักษร NOW จะอยู่ด้านซ้าย ส่วนวงกลมสีเขียวที่ระบุเลข 26 จะอยู่ด้านขวามือ)
อาเรนาปังตานัล
อาเรนาปังตานัล () เป็นสนามกีฬาอเนกประสงค์ตั้งอยู่ในเมืองกุยาบา ประเทศบราซิล เริ่มก่อสร้างในปี ค.ศ. 2011 แล้วปรับปรุงในปี ค.ศ. 2014 ซึ่งเป็นสนามกีฬาขนาดใหญ่อันดับที่ 3 ของบราซิล
ในปี ค.ศ. 2014 สนามกีฬาแห่งนี้เป็นสนามหลักสนามหนึ่งของการแข่งขันฟุตบอลโลก ครั้งที่ 20 ที่บราซิลเป็นเจ้าภาพ
ชิชา สาวน้อยมหัศจรรย์
ชิชา สาวน้อยมหัศจรรย์ เป็นละครโทรทัศน์ไทยแนวตลก-จินตนิมิต นำแสดงโดย ภัทรพล ศิลปาจารย์, พอลล่า เทเลอร์ และนักแสดงชั้นนำอีกมากมาย เริ่มออกอากาศตอนแรกวันที่ 28 มกราคม พ.ศ. 2548-26 กุมภาพันธ์ พ.ศ. 2548 ทุกวันศุกร์-อาทิตย์ เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3
ผลิตโดย ทู อิน วัน จากบทประพันธ์ของ พลอยชื่น-สนธยา บทโทรทัศน์โดย สนธยา สุขฎา กำกับการแสดงโดย สมจริง ศรีสุภาพ
เกิร์ลแก๊งแมลงซ่า
เกิร์ลแก๊งแมลงซ่า เป็นละครโทรทัศน์ไทย แนว คอมเมดี นำแสดงโดย วรฤทธิ์ เฟื่องอารมย์, พิมพ์มาดา บริรักษ์ศุภกร, พิมรา เจริญภักดี, จรีนา สิริสิงห และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 4 มีนาคม พ.ศ. 2548-25 มีนาคม พ.ศ. 2548 ทุกวันศุกร์-อาทิตย์ เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย แกรมมี่ เทเลวิชั่น จากบทประพันธ์ของ มนัสสิทธิ์ บทโทรทัศน์โดย JACK HI-WRITE กำกับการแสดงโดย ราเมศ เรืองประทุม
สาธารณรัฐสังคมอิตาลี
สาธารณรัฐสังคมอิตาลี () เป็นรัฐหุ่นเชิดของนาซีเยอรมนีระหว่างช่วงหลังของสงครามโลกครั้งที่สอง เป็นการเกิดใหม่ของรัฐฟาสซิสต์อิตาลี นำโดย เบนิโต มุสโสลินีและพรรคฟาสซิสต์สาธารณรัฐนิยมปฏิรูปของเขา รัฐดังกล่าวประกาศว่ากรุงโรมเป็นเมืองหลวง แต่เนื่องจากโรมไม่อยู่ภายใต้การควบคุม โดยพฤตินัยจึงกระจุกอยู่รอบซาโล อันเป็นสำนักงานใหญ่ของมุสโสลินีและกระทรวงการต่างประเทศ สาธารณรัฐสังคมอิตาลีมีอำนาจอธิปไตยในนามในทางเหนือของอิตาลี แต่ต้องพึ่งพาทหารเยอรมันเพื่อรักษาการควบคุมเป็นส่วนใหญ่
ด้วยความล้มเหลวของกองทัพเยอรมันในการป้องกันการบุกของสัมพันธมิตรจากทางใต้ของอิตาลี ทำให้กองทัพเยอรมันต้องล่าถอยออกจากอิตาลีกลับไปยังเยอรมนีและสาธารณรัฐสังคมอิตาลีล่มสลายไปพร้อมกับเบนิโต มุสโสลินีถูกจับตัวและถูกประหารชีวิตด้วยการยิงเป้าและแขวนประจานในที่สุด
มาเฟียที่รัก
มาเฟียที่รัก เป็นละครโทรทัศน์แนว แอ็กชั่น-โรแมนติก-คอมเมดี ผลิตโดยบริษัท เมตตาและมหานิยม จำกัด นำแสดงโดย ชาคริต แย้มนาม, ณปภา ตันตระกูล มาเฟียที่รักออกอากาศทุกวันศุกร์-วันอาทิตย์ เริ่มออกอากาศครั้งแรกวันที่ 29 กันยายน พ.ศ. 2550–2 พฤศจิกายน พ.ศ. 2550 ทางสถานีวิทยุโทรทัศน์ไทยทีวีสีช่อง 3 เวลา 20.30 น. - 22.30 น. บทประพันธ์โดย หนูผักบุ้ง บทโทรทัศน์โดย จันทร์กระจ่าง กำกับการแสดงโดย โชติรัตน์ รักเริ่มวงษ์
ดรัม
ดรัม ( สัญลักษณ์: ʒ อักษรย่อ: dr) เป็นหน่วยมวลและปริมาตรของกรีกโบราณ เคยใช้ในหลายประเทศ อาทิ สหราชอาณาจักร, สหภาพโซเวียต แต่ปัจจุบันพบได้เป็นบางครั้งเฉพาะในสหรัฐอเมริกา
เครื่องราชบรรณาการ
เครื่องราชบรรณาการ หรือ เครื่องปัณณาการ หมายถึงสิ่งของที่ผู้มีสภาพด้อยกว่านำไปฝากผู้อื่น เพื่อความรู้สึกที่ดีต่อกัน ในความหมายทางประวัติศาสตร์ของไทย หมายถึง สิ่งที่พระมหากษัตริย์หรือผู้ปกครองหรือเจ้าประเทศราช จัดส่งไปถวายแด่พระมหากษัตริย์อีกเมืองหนึ่งเพื่อแสดงไมตรีต่อกัน เช่น สมเด็จพระนารายณ์มหาราช จัดให้เจ้าพระยาโกษาธิบดี (ปาน) เป็นราชทูตเชิญเครื่องราชบรรณาการไปเจริญทางพระราชไมตรีกับพระเจ้าหลุยส์ที่ 14 เป็นต้น
อีกนัยหนึ่งเครื่องราชบรรณาการ คือ สัญลักษณ์แสดงความสวามิภักดิ์ของผู้เป็นข้าขอบเขตขัณฑสีมาต่อกษัตริย์แห่งแผ่นดินแม่ ในพงศาวดารกรุงรัตนโกสินทร์ รัชกาลที่ 4 แสดงให้เห็นว่าเมืองประเทศราช จะต้องส่งเครื่องราชบรรณาการเพื่อแสดงความสวามิภักดิ์ต่อเมืองใหญ่ทุกๆ 3 ปี นอกจากต้นไม้เงินต้นไม้ทอง ก็ไม่พบบันทึกอื่นใดกล่าวถึงเครื่องราชบรรณาการ จนถึง พ.ศ. 2430 จึงได้พบข้อความใน ราชกิจจานุเบกษา กล่าวถึงเมืองประเทศราชลงมาเฝ้าทูลละอองธุลีพระบาทถวายเครื่องราชบรรณาการ เป็นต้นไม้เงินต้นไม้ทอง ทองคำ เงิน งาช้าง หมอนสามเหลี่ยม เสื่อทองขาว
การถวายเครื่องราชบรรณาการจากเมืองประเทศราชงวดสุดท้าย เกิดขึ้นในปี พ.ศ. 2446 และปี พ.ศ. 2447 โดยหัวเมืองประเทศราช ได้ถวายเครื่องราชบรรณาการ ได้แก่
จากนั้นพระบาทสมเด็จพระจุลจอมเกล้าเจ้าอยู่หัว ก็ได้ทรงโปรดเกล้าฯ ให้ยกเลิกธรรมเนียมการถวายต้นไม้เงินต้นไม้ทองและเครื่องราชบรรณาการตั้งแต่บัดนั้นเป็นต้นมา
องค์การปลดปล่อยปาเลสไตน์
องค์การปลดปล่อยปาเลสไตน์ (, ย่อ: PLO; ) เป็นองค์การซึ่งก่อตั้งขึ้นในปี 2507 โดยมีวัตถุประสงค์เพื่อสร้างรัฐปาเลสไตน์เอกราช กว่า 100 รัฐรับรององค์การฯ เป็น "ผู้แทนโดยชอบแต่ผู้เดียวของชาวปาเลสไตน์" ซึ่งองค์การฯ มีความสัมพันธ์ทางทูตด้วย และได้รับสถานภาพผู้สังเกตการณ์ที่สหประชาชาติตั้งแต่ปี 2517 สหประชาชาติและอิสราเอลมองว่าองค์การปลดปล่อยปาเลสไตน์เป็นองค์การก่อการร้ายกระทั่งการประชุมมาดริดในปี 2534 ในปี 2536 องค์การปลดปล่อยปาเลสไตน์รับรองสิทธิดำรงอยู่อย่างสันติ (right to exist in peace) ของอิสราเอล ยอมรับข้อมติคณะมนตรีความมั่นคงแห่งสหประชาชาติที่ 242 และ338 และปฏิเสธ "ความรุนแรงและการก่อการร้าย" อิสราเอลสนองโดยรับรองอย่างเป็นทางการว่าองค์การปลดปล่อยปาเลสไตน์เป็นผู้แทนชาวปาเลสไตน์
พระสาสนโสภณ
พระสาสนโสภณ หรือ พระศาสนโศภน เป็นราชทินนามสมณศักดิ์ชั้นพระราชาคณะเจ้าคณะรองฝ่ายธรรมยุติกนิกาย
พระสาสนโสภณ มีฐานานุศักดิ์ตั้งฐานานุกรมได้ 8 รูป ดังนี้
ผู้ได้รับพระราชทานสมณศักดิ์ที่ "พระสาสนโสภณ" หรือ "พระศาสนโศภน" มีดังนี้
โชเนนไต (วงดนตรีญี่ปุ่น)
w
โชเนนไต () เป็นกลุ่มศิลปินบอยแบนด์จากประเทศญี่ปุ่น ภายใต้สังกัดของบริษัท Johnny & Associates เปิดตัวในวันที่ 12 ธันวาคม ค.ศ. 1985
เส้นทางในวงการบันเทิงของสมาชิกทั้งสามของวง Shonentai เริ่มขึ้นจากการที่พวกเขาต่างเข้าเป็นสมาชิกของบริษัท Johnny's ในช่วงต้นยุค 80
โดยในฐานะศิลปินฝึกหัด Kazukiyo Nishikiori Katsuhide Uekusa และ Noriyuki Higashiyama ได้รับการวางตัวจากบริษัท Johnny's ให้ร่วมกันเป็นสมาชิก
ของวงบอยแบนด์กลุ่มใหม่ในชื่อวง Shonentai โดยหลังจากผ่านการฝึกฝนทั้งการแสดง การร้องเพลง และ การเต้นรำ รวมถึงผ่านงานแสดงมาอย่างหลากหลาย
ตั้งแต่ในช่วงปี พ.ศ. 2524
เอ็มเพ 18
เบิร์กมันน์ เอ็มพี 18 (MP18.1) ผลิตโดย ธีโอดอร์ เบิร์กมันน์ "Abteilung Waffenbau" เป็นปืนกลมือชนิดแรกของโลกที่ใช้ในสงคราม. เข้าประจำการเป็นอาวุธของกองทัพบกเมื่อ ค.ศ. 1918 ระหว่างสงครามโลกครั้งที่ 1 ทั้งนี้เอ็มพี 18ได้มีการผลิตขึ้นจนถึง ค.ศ. 1920 โดยได้มีการออกแบบให้มีความกระชับ และ ใช้งานสะดวกซึ่งเป็นที่นิยมในช่วงปี ค.ศ. 1920 และ ค.ศ. 1960
อานุภาพการยิงที่รุนแรงของอาวุธชนิดนี้ทำให้ฝ่ายสัมพันธมิตร ได้บัญญัติข้อห้ามทำการผลิตอาวุธและยุทธภัณฑ์ในเยอรมนีตามสนธิสัญญาแวร์ซาย ซึ่งรวมถึงปืนกลมือทุกชนิดของเยอรมนี
มาเลเซียแอร์ไลน์ เที่ยวบินที่ 17
มาเลเซียแอร์ไลน์ เที่ยวบินที่ 17 (MH17/MAS17) เป็นเที่ยวบินพาณิชย์ของมาเลเซียแอร์ไลน์ซึ่งออกเดินทางจากกรุงอัมสเตอร์ดัม ประเทศเนเธอร์แลนด์ ไปยังกัวลาลัมเปอร์ ประเทศมาเลเซีย เมื่อวันที่ 17 กรกฎาคม พ.ศ. 2557 เที่ยวบินซึ่งบินด้วยเครื่องบินโบอิง 777 ตก ใกล้กับฮราโบฟ จังหวัดโดเนตสค์ ประเทศยูเครน ห่างจากชายแดนยูเครน/รัสเซียประมาณ 40 กิโลเมตร ผู้โดยสาร 283 คนและลูกเรือ 15 คนบนเครื่องเสียชีวิตทั้งหมด
การตกเกิดขึ้นในบริเวณที่เกิดการปะทะกันท่ามกลางการก่อการกำเริบดอนบาสส์ โดยขณะที่เครื่องกำลังร่วงสู่พื้นดิน เกิดเพลิงไหม้ที่ปีกด้านขวา ทั้งนี้จากข้อมูลของสำนักข่าวกรองกลางสหรัฐ ยืนยันอ้างว่าเครื่องบินถูกยิงตกโดยขีปนาวุธ แต่ไม่สามารถระบุที่มาของขีปนาวุธได้
รัฐมนตรีว่าการกระทรวงมหาดไทยของยูเครน กล่าวว่าเครื่องบินถูกยิงตกที่ระยะความสูง จากเครื่องยิงจรวดพื้นดินสู่อากาศ "บัค" เปโตร โปโรเชนโก ประธานาธิบดียูเครน กล่าวว่าเหตุการณ์นี้เป็น "การก่อการร้าย" กบฏแบ่งแยกดินแดนนิยมรัสเซียสนองโดยกล่าวหารัฐบาลยูเครนว่าเป็นผู้ยิงเครื่องบินตก หน่วยข่าวกรองของยูเครนอ้างว่าได้ดักฟังโทรศัพท์พบว่ากลุ่มนิยมรัสเซียมีการกล่าวถึงการที่เพิ่งจะยิงเครื่องบินพลเรือนตก
21 กรกฎาคม ฝ่ายความมั่นคงของรัสเซียอ้างว่าก่อน MH17 จะถูกยิง เรดาห์ของรัสเซียได้ตรวจพบเครื่องบินรบ ของยูเครน บินห่างจาก MH17 ที่ระดับความสูงใกล้เคียงกัน โดยมีระยะห่างจาก MH17 ราว 3-5 กิโลเมตร และต่อมาอ้างว่าประเทศยูเครนรับผิดชอบเนื่องจากจุดตกเกิดในน่านฟ้ายูเครน มีหลายทฤษฎีเกี่ยวกับการตกปรากฏในสื่อรัสเซีย และจนถึงเดือนกันยายน 2559 รัฐบาลรัสเซียยังปฏิเสธความรับผิดชอบ
อากาศยานทหารยูเครนจำนวนหนึ่งถูกยิงตกเหนือดินแดนที่กบฏควบคุมทั้งก่อนหลังหลังเหตุ MH17 ดังกล่าว ทันทีหลังเครื่องตก ปรากฏโพสต์ในโปรเฟล์สื่อสังคมวีคอนตักเต (VKontakte) ของพันเอกอีกอร์ เกอร์คินแห่งรัสเซีย ผู้นำทหารอาสาสมัครแบ่งแยกดินแดนดอนบัสส์ อ้างความรับผิดชอบการยิงเครื่องบินลำเลียงทหารของยูเครนชนิดเอเอ็น-26 ของยูเครนใกล้กับโทเรซ (Torez) ต่อมาวันเดียวกันโพสต์ดังกล่าวถูกลบออก แล้วหลังจากนั้นกลุ่มแบ่งแยกดินแดนปฏิเสธการยิงเครื่องบินใด ๆ ปลายเดือนกรกฎาคม 2557 มีการเผยแพร่การดักจับการสื่อสาร ซึ่งอ้างว่าได้ยินฝ่ายแบ่งแยกดินแดนกำลังถกกับเรื่องเครื่องบินที่ถูกยิงตก วิดีทัศน์จากจุดตกที่กบฏบันทึกเองและนิวส์คอร์พออสเตรเลียได้มา แสดงภาพทหารกบฏคนแรกไปถึงจุดตก ทีแรกพวกเขาสันนิษฐานว่าเครื่องบินที่ถูกยิงตกเป็นเครือ่งบินทหาร แต่ตกใจเมื่อรู้ว่าเป็นเครื่องบินโดยสารพลเรือน
ระหว่างเดือนพฤศจิกายน 2557 ถึงพฤษภาคม 2559 กลุ่มสืบสวนในสหราชอาณาจักร เบลลิงแคตออกข้อสรุปหลายอย่าง โดยอาศัยการตรวจสอบภาพถ่ายในสื่อสังคมและสารสนเทศโอเพนซอร์ซอื่น เบลลิงแคตกล่าวว่าเครื่องปล่อยจรวดที่ใช้ยิงเครื่องบินเป็นบุค 332 ของกองพลน้อยจรวดต่อสู้อากาศยานที่ 53 ของรัสเซียซึ่งตั้งอยู่ในคูสค์ ประเทศรัสเซีย ซึ่งมีการขนย้ายจากโดเนตสก์ไป Snizhne และถูกฝ่ายแบ่งแยกดินแดนในยูเครนควบคุมวันเดียวกับเหตุดังกล่าว
ในเดือนกรกฎาคม 2558 ประเทศมาเลเซียเสนอให้คณะมนตรีความมั่นคงแห่งสหประชาชาติตั้งคณะตุลาการระหว่างประเทศเพื่อดำเนินคดีกับผู้รับผิดชอบเหตุยิงเครื่องบินตก ข้อมติได้เสียงข้างมากในคณะมนตรีฯ แต่ประเทศรัสเซียใช้อำนาจยับยั้ง
Post hoc ergo propter hoc
Post hoc ergo propter hoc (จากภาษาละตินแปลว่า "เกิดหลังจากสิ่งนี้ ดังนั้น จึงเกิดเพราะสิ่งนี้") เป็นเหตุผลวิบัติเชิงตรรกะ (logical fallacy) ที่ชี้เหตุอย่างไม่น่าเชื่อถือ โดยกล่าวว่า
"เนื่องจากเหตุการณ์ ข "ติดตาม" เหตุการณ์ ก ดังนั้น ข จึงเกิดขึ้นเพราะ ก"
่บ่อยครั้งเรียกสั้น ๆ ว่า post hoc
และต่างจากเหตุผลวิบัติแบบ "cum hoc ergo propter hoc" (จากภาษาละตินแปลว่า เกิดขึ้นกับสิ่งนี้ ดังนั้น จึงเกิดขึ้นเพราะสิ่งนี้) ซึ่งจัดเป็นเหตุผลวิบัติเพราะว่า "การมีสหสัมพันธ์ไม่ได้ชี้ว่าอะไรเป็นเหตุ"
และเป็นเหตุการณ์ที่สองสิ่งเกิดขึ้นพร้อม ๆ กัน หรือว่าลำดับที่เกิดขึ้นไม่มีนัยสำคัญหรือไม่ชัดเจน
post hoc เป็นความผิดพลาดที่เกิดขึ้นได้ง่ายเพราะว่า ลำดับการเกิดขึ้นเป็นองค์ประกอบหนึ่งในการชี้เหตุ
นี้เป็นเหตุผลวิบัติเพราะว่ามีการสรุปโดยอาศัยลำดับการเกิดขึ้นของเหตุการณ์"เท่านั้น"
โดยที่ไม่ได้ใส่ใจในองค์ประกอบอื่น ๆ ที่อาจจะปฏิเสธความเป็นเหตุผลนั้น
post hoc สามารถกล่าวได้ตามแบบนี้
แต่ถ้าเหตุการณ์ ข เป็นสิ่งที่ไม่น่าพึงใจ รูปแบบนี้อาจกล่าวโดยกลับกันได้ว่า ถ้าหลีกเลี่ยง ก ได้ ข ก็จะไม่เกิดขึ้น
"ผมอดคิดไม่ได้ว่า คุณก่อปัญหานี้
(เพราะ) เราไม่เคยมีปัญหาอะไร ๆ กับเตาทำความร้อนจนกระทั่งคุณย้ายเข้ามาอยู่ในอะพาร์ตเมนต์นี้"
คือผู้จัดการของอาคารที่อยู่นี้ ไม่ได้แสดงเหตุผลอื่นนอกจากลำดับเหตุการณ์ที่เกิดขึ้นเกี่ยวกับการย้ายเข้ามาอยู่ของผู้เช่า
แล้วเข้าไปสรุปว่า การย้ายเข้ามาอยู่ของผู้เช่าเป็นเหตุเกิดของความเสียหายของเตาทำความร้อน
ในตอน "Fortune (ฟอจูน)" ของซีซัน 10 ในละครชุดสมอลล์วิลล์
คุณหมอแฮมิลตัน เมื่อกำลังถูกทรมานโดยอะโมส ฟอจูนเพื่อเค้นถามข้อมูล ได้กล่าวถึงเหตุผลวิบัตินี้แล้วอธิบายความหมาย
ปารีส-แบร็สต์-ปารีส
ปารีส-แบร็สต์-ปารีส () เป็นกิจกรรมการขี่จักรยานทางไกลระยะทาง 1,200 กิโลเมตรในประเทศฝรั่งเศส เส้นทางจากปารีส ไปยังแบร็สต์ เมืองชายฝั่งตะวันตกของจังหวัดฟีนิสแตร์ แคว้นเบรอตาญ แล้วกลับไปสิ้นสุดที่ปารีส เริ่มจัดตั้งแต่ปี ค.ศ. 1891 จัดเป็นกิจกรรมการขี่จักรยานรายการหนึ่งที่เก่าแก่ที่สุด ที่ยังคงจัดอยู่จนถึงปัจจุบัน
กิจกรรมนี้ในระยะแรกถือเป็นการจัดการแข่งขัน มีการประกาศผลผู้ชนะ จนกระทั่งในปี ค.ศ. 1931 ได้มีการจัดกิจกรรมจักรยานทางไกลของนักกีฬาสมัครเล่น ออแดกซ์ โดยสหภาพออแดกซ์แห่งฝรั่งเศส () และเบรอแว โดยชมรมออแดกซ์แห่งปารีส () ควบคู่กันไป กิจกรรมของสหภาพออแดกซ์แห่งฝรั่งเศส และชมรมออแดกซ์แห่งปารีส จัดทุก 4 ปีต่อเนื่องมาจนถึงปัจจุบัน ส่วนรายการแข่งขันสำหรับนักกีฬาอาชีพได้ยกเลิกไปหลังการแข่งขันครั้งสุดท้ายในปี ค.ศ. 1951
กิจกรรมปารีส-แบร็สต์-ปารีส ในปัจจุบัน กำหนดให้ผู้เข้าร่วมต้องผ่านกิจกรรมร็องดอเนอร์ในภูมิภาคต่าง ๆ ทั่วโลก ทั้งระยะ 200, 300, 400 และ 600 กิโลเมตรภายในหนึ่งปีนั้นมาก่อน นักกีฬาจะต้องขี่จักรยานเป็นระยะทาง 1,200 กิโลเมตร ภายในเวลา 90 ชั่วโมง และย้ายจุดเริ่มต้นและสิ้นสุดไปที่เมืองแซ็ง-ก็องแต็ง-อ็อง-อีฟว์ลีนทางตะวันออกเฉียงใต้ของปารีส
เซลล์ประสาทสองขั้ว
เซลล์ประสาทสองขั้ว (, bipolar neuron, bipolar nerve cell, ) เป็นเซลล์ประสาทที่มีส่วนยื่น (extension) ออกไปเป็นสองขั้ว
เป็นเซลล์ประสาทรับความรู้สึกมีหน้าที่พิเศษในการส่งข้อมูลจากประสาทสัมผัสต่าง ๆ 
และเพราะเหตุนั้น จึงเป็นส่วนของวิถีประสาทรับความรู้สึกเกี่ยวกับการได้กลิ่น การเห็น การลิ้มรส การได้ยิน และประสาทเกี่ยวกับการทรงตัว
ตัวอย่างสามัญของเซลล์ประเภทนี้รวมทั้งเซลล์ประสาทสองขั้วในเรตินา, ปมประสาทของเส้นประสาท vestibulocochlear nerve, 
และเซลล์มากมายที่ใช้ในการส่งสัญญาณที่ส่งจากระบบประสาทกลาง (efferent) เพื่อควบคุมกล้ามเนื้อ
พบได้บ่อย ๆ ในเรตินา เซลล์ประสาทสองขั้วเป็นส่วนที่ขาดไม่ได้ในวิถีประสาททั้งแบบตรงและแบบอ้อม
ตำแหน่งเฉพาะของเซลล์ทำให้เซลล์สามารถทำหน้าที่เป็นส่วนของทางสัญญาณ
ทั้งที่เริ่มจากเซลล์รับแสงและทั้งก่อนที่จะไปถึง retinal ganglion cell
เซลล์ประสาทสองขั้วในเรตินามีการส่งสัญญาณที่ไม่เหมือนกับเซลล์อื่น ๆ ในเรตินา
คือ มีลานรับสัญญาณแบบจุดกลาง-ส่วนรอบ (center-surround)
และเซลล์หนึ่งจึงอาจจะเป็นแบบ off-center หรือ on-center
เซลล์ off-center จะมีความสัมพันธ์แบบเร้า (excitatory) กับไซแนปส์ที่เชื่อมกับเซลล์รับแสงและมีสภาพเป็น hyperpolarization เมื่อมีแสง
ส่วนเซลล์ on-center จะมีไซแนปส์แบบยับยั้ง (inhibitory) และดังนั้นจึงมีสภาพเป็น depolarization เมื่อมีแสง
นอกจากนั้นแล้ว ยังมีเซลล์ประสาทสองขั้วในเส้นประสาท vestibular nerve ที่มีหน้าที่การรับรู้โดยเฉพาะเกี่ยวกับการได้ยิน การทรงตัว และการตรวจจับการเคลื่อนไหว
ซึ่งโดยมากเป็นส่วนของ vestibular nerve ภายใน vestibular ganglion
โดยมีแอกซอนส่งไปที่ maculae ของ utricle และของ saccule และส่งไปที่ ampullae ของหลอดกึ่งวงกลม (semicircular canal)
ยังมีเซลล์ประสาทสองขั้วในปมประสาทของไขสันหลัง (spinal ganglia) อีกด้วย เมื่อเซลล์อยู่ในสภาพเอ็มบริโอ
บางครั้งส่วนยื่น (extension หรือ process) ที่ออกมาจากเซลล์มาจากขั้วตรงกันข้ามกัน ดังนั้นเซลล์จึงมีรูปร่างคล้ายกระสวย
ส่วนในเซลล์อื่น ส่วนยื่นทั้งสองออกมาจากเซลล์ที่จุดเดียวกัน
ในบางกรณีที่ดูเหมือนจะมีใยประสาทสองเส้นเชื่อมอยู่กับเซลล์
แต่ใยประสาทเส้นหนึ่งจริง ๆ แล้วมาจากเซลล์ที่อยู่ติดกันและกำลังวิ่งผ่านไปเป็นสาขาเชื่อมกับ ganglion cell
หรือบางทีอาจจะเป็นใยประสาทของเซลล์นั้นเองที่พันรอบส่วนที่ยื่นออกมาเป็นเกลียว
การเจริญเรตินาขึ้นมาทดแทน
การเจริญเรตินาขึ้นมาทดแทน () เป็นการคืนสภาพหน้าที่ของเรตินาในสัตว์มีกระดูกสันหลังที่มีปัญหาเกี่ยวกับเรตินา
ในบทความที่ตีพิมพ์ในวารสาร ""Proceedings of the National Academy of Sciences (รายงานการประชุมของบัณฑิตสถานวิทยาศาสตร์แห่งชาติ)""
กลุ่มนักวิจัยของ Nuffield Laboratory of Ophthalmology (แล็บจักษุวิทยานัฟฟิลด์) นำโดย ดร. รอเบิร์ต แม็คลาเร็นของมหาวิทยาลัยออกซฟอร์ด
คืนการเห็นให้กับหนูตาบอดสนิทโดยฉีดเซลล์รับแสงเข้าไปในตา
เดิมหนูไม่มีเซลล์รับแสงในเรตินา
และไม่สามารถแม้จะบอกว่าอยู่ในที่สว่างหรือที่มืด
นอกจากนั้นแล้ว ผลที่น่าพอใจใช้วิธีรักษาแบบเดียวกันก็ปรากฏด้วยกับหนูที่ตาบอดกลางคืน (night-blind)
แม้ว่าจะยังมีคำถามเกี่ยวกับคุณภาพของการเห็นที่ได้คืนมา
วิธีการรักษานี้ให้ความหวังกับคนไข้ที่มีปัญหาในการเห็นและคนไข้โรคตาเสื่อมเช่นโรคอาร์พี (retinitis pigmentosa)
วิธีการรักษาใช้การฉีดเซลล์ตั้งต้นของเซลล์รูปแท่งที่ได้เกิดสภาพเป็น "ชั้น outer nuclear layer ที่มีสรีรภาพที่เฉพาะเจาะจงและสามารถเกิดสภาพ polarization ได้ตามสมควร" (ดูเพิ่มที่เรตินา)
และหลังจากนั้น 2 อาทิตย์เรตินาก็คืนสภาพการเชื่อมต่อและการเห็น เป็นข้อพิสูจน์ว่า เป็นไปได้ที่จะสร้างชั้นเรตินาไวแสงทั้งชั้นขึ้นมาใหม่
นอกจากนั้นแล้ว นักวิจัยที่โรงพยาบาลจักษุมัวร์ฟิลด์ส (Moorfields Eye Hospital) ได้ใช้เซลล์ต้นกำเนิด (stem cell) ที่อยู่ในระยะเอ็มบริโอเพื่อทดแทนชั้น pigmented layer ของเรตินาในคนไข้โรค Stargardt's disease
อีกอย่างหนึ่ง ยังมีนักวิจัยที่คืนการเห็นให้กับคนไข้ตาบอดด้วยเรตินาเทียมซึ่งทำงานโดยกระบวนการเดียวกันคือทดแทนการทำงานของเซลล์รับแสงในเรตินา
ในเดือนกุมภาพันธ์ ค.ศ. 2013 องค์การอาหารและยาประเทศสหรัฐอเมริกาได้อนุมัติการวางตลาดเรตินาเทียมคือ Argus II Retinal Prosthesis System ซึ่งเป็นระบบแรกที่ได้รับการอนุมัติเพื่อรักษาโรคจอตาเสื่อม
ซึ่งสามารถช่วยผู้ใหญ่โรคอาร์พีที่ได้สูญเสียการรับรู้รูปร่างสัณฐานและการเคลื่อนไหว เพื่อให้สามารถช่วยเหลือตนเองได้ดียิ่งขึ้นในชีวิตประจำวัน
แถบมัค
แถบมัค () เป็นภาพลวงตาที่ตั้งชื่อตามนักฟิสิกส์แอนสท์ มัค ที่ปรากฏเป็นความเปรียบต่างที่มากเกินความจริงที่ขอบระหว่างเขตที่มีสีเทาต่างกันเพียงเล็กน้อย และปรากฏทันทีที่มาติดกัน เกิดขึ้นเพราะกระบวนการตรวจจับเส้นขอบของระบบสายตามนุษย์
ปรากฏการณ์แถบมัคเกิดขึ้นเพราะกระบวนการฟิลเตอร์ที่เน้นเส้นขอบ มีผลคล้ายกับเทคนิคทำภาพให้ชัดแบบ Unsharp masking (ดูรูป)
ที่ทำโดยระบบการมองเห็นของมนุษย์ต่อข้อมูลความส่องสว่างของภาพที่รับมาโดยเรตินา
กระบวนการฟิลเตอร์นี้ทำอยู่ในเรตินาเอง ที่เป็นผลจากกระบวนการ lateral inhibition ของเซลล์ประสาทในเรตินา
ปรากฏการณ์นี้ไม่ได้อาศัยทิศทางของเส้นขอบ
มีความสำคัญที่จะคำนึงถึงปรากฏการณ์นี้ของระบบการเห็นเมื่อตรวจภาพเอ็กซ์เรย์ฟัน (dental radiography) ว่ามีฟันผุหรือไม่
เพราะว่า เป็นการใช้ภาพสเกลสีเทา (grayscale) ของฟันและกระดูกเพื่อเช็คความผิดปกติ
การวินิจฉัยบวกที่ผิด (false-positive) ว่ามีฟันผุ เกิดขึ้นได้ง่ายถ้าแพทย์ไม่ใส่ใจว่าอาจเกิดมีภาพลวงตาเช่นนี้ได้
อีกอย่างหนึ่ง แถบมัคยังสามารถปรากฏที่ส่วนเชื่อมระหว่างอุปกรณ์หรือตัวซ่อมแซมโลหะกับตัวเคลือบฟัน (enamel) หรือเนื้อฟัน (dentine) 
นอกจากนั้นแล้ว แถบมัคอาจทำให้วินิจฉัยผิดว่ามีรอยรากฟันแตกเป็นแนวนอนเพราะความเปรียบต่างที่ต่างกันระหว่างฟันและกระดูก 
นอกจากฟันแล้ว แถบมัคอาจนำไปสู่การวินิจฉัยผิดว่ามีภาวะโพรงเยื่อหุ้มปอดมีอากาศ (pneumothorax) โดยแสดงเส้นสีเข้มที่ส่วนรอบ ๆ ปอด (ดูรูป - เปรียบเทียบกับภาวะโพรงเยื่อหุ้มปอดมีอากาศจริง ๆ ที่จะมีเส้นสีขาวของเยื่อหุ้มปอด )
นิวโรเล็กซ์
นิวโรเล็กซ์ () เป็นพจนานุกรมพลวัตของข้อคิดต่าง ๆ ทางประสาทวิทยาศาสตร์ 
อยู่ในรูปแบบของ semantic wiki (วิกิแบบกำหนดความหมาย) โดยใช้ระบบของ Semantic MediaWiki
เป็นโปรเจ็กต์สนับสนุนโดย Neuroscience Information Framework (ตัวย่อ NIF แปลว่า โครงข่ายข้อมูลประสาทวิทยาศาสตร์)
จุดมุ่งหมายของนิวโรเล็กซ์ก็คือเพื่อช่วยนักประสาทวิทยาศาสตร์ในการตีพิมพ์ข้อมูลงานวิจัยของตน (http://neurolex.org/wiki/Category:Dataobject)
เพื่อให้ระบบสารสนเทศเช่น NIF สามารถสืบหาข้อมูลได้ง่ายยิ่งขึ้น
และสร้างแบบแผนเพื่อรวบรวมข้อมูลที่กระจัดกระจายไปในระบบต่าง ๆ
ในประสาทวิทยาศาสตร์ ปัญหาสำคัญอย่างหนึ่งในการรวบรวบข้อมูล
ก็คือการใช้ศัพท์ (terminology) ที่ไม่เหมือนกันในฐานข้อมูลและแหล่งข้อมูลอื่น ๆ (http://neurolex.org/wiki/Category:Structured_knowledge_resource) เช่นในสิ่งตีพิมพ์ต่าง ๆ (http://neurolex.org/wiki/Category:Literature corpus)
ดังนั้น ถ้าฐานข้อมูลต่าง ๆ ใช้ศัพท์เดียวกันแต่มีความหมายต่าง ๆ กัน ก็จะไม่สามารถหาคำตอบสำหรับปัญหาเดียวกัน
ยกตัวอย่างเช่น ถ้าฐานข้อมูล 3 ฐานมีข้อมูลเกี่ยวกับยีนที่มีการแสดงออกในเปลือกสมอง (http://neurolex.org/wiki/Category:Cerebral cortex)
แต่กลับใช้คำว่าเปลือกสมอง (cerebral cortex) โดยมีความหมายที่ไม่เหมือนกัน เราก็จะไม่สามารถเปรียบเทียบข้อมูลจาก 3 ฐานข้อมูลนั้นได้อย่างง่าย ๆ
การเลือกตั้งประธานาธิบดีสหรัฐอเมริกา พ.ศ. 2527
การเลือกตั้งประธานาธิบดีสหรัฐอเมริกา ค.ศ. 1984 เป็นการเลือกตั้งประธานาธิบดีทุก 4 ปีครั้งที่ 50 และมีขึ้นในวันอังคารที่ 6 พฤศจิกายน ค.ศ. 1984 มีผู้สมัครเลือกตั้งที่สำคัญ 2 คนได้แก่ ผู้แทนจากพรรครีพับลิกัน คือ ประธานาธิบดีสหรัฐอเมริกา โรนัลด์ เรแกน กับ รองประธานาธิบดีสหรัฐอเมริกาจอร์จ เอช. ดับเบิลยู. บุช และ ผู้แทนจากพรรคเดโมแครต คือ อดีตรองประธานาธิบดีสหรัฐอเมริกา วอลเตอร์ มอนเดล กับ Geraldine Ferraro การเลือกตั้งครั้งนี้ประธานาธิบดีสหรัฐอเมริกา โรนัลด์ เรแกน ได้รับ electoral votes มากที่สุดที่ผู้แทนพรรคได้รับในการเลือกตั้งประธานาธิบดี และเป็นครั้งที่ 2 ที่ผู้สมัครชิงตำแหน่งประธานาธิบดีชนะการเลือกตั้งใน 49 รัฐ จาก 50 รัฐ นับตั้งแต่ ริชาร์ด นิกสัน จากพรรครีพับลิกัน ทำได้ในการเลือกตั้งปี ค.ศ. 1972
การเลือกตั้งประธานาธิบดีสหรัฐอเมริกา พ.ศ. 2523
การเลือกตั้งประธานาธิบดีสหรัฐอเมริกา ค.ศ. 1980 เป็นการเลือกตั้งประธานาธิบดีทุก 4 ปีครั้งที่ 49 และมีขึ้นในวันอังคารที่ 4 พฤศจิกายน ค.ศ. 1980 มีผู้สมัครเลือกตั้งที่สำคัญ 2 คนได้แก่ ผู้แทนจากพรรคเดโมแครต คือ ประธานาธิบดีสหรัฐอเมริกา จิมมี คาร์เตอร์ กับ รองประธานาธิบดีสหรัฐอเมริกา วอลเตอร์ มอนเดล และ ผู้แทนจากพรรครีพับลิกัน คือ อดีตผู้ว่าการรัฐแคลิฟอร์เนีย โรนัลด์ เรแกน กับ อดีตผู้อำนวยการสำนักข่าวกรองกลางและอดีตสมาชิกสภาผู้แทนราษฎร จอร์จ เอช. ดับเบิลยู. บุช
เซอราแซลมัส
เซอราแซลมัส เป็นสกุลหนึ่งของปลาน้ำจืดจำพวกปลาปิรันยา ใช้ชื่อสกุลว่า "Serrasalmus" ในวงศ์ปลาปิรันยา (Serrasalmidae)
ปลาปิรันยาในสกุลนี้จัดเป็นต้นแบบของปลาปิรันยาทั้งหมด และเหมือนกับปลาปิรันยาทุกชนิดคือ อาศัยอยู่ในแหล่งน้ำจืดของทวีปอเมริกาใต้ หากินเป็นฝูง มีซี่ฟันที่แหลมคมและมีรูปร่างเหมือนสี่เหลี่ยมขนมเปียกปูนหรือรูปไข่
แบ่งออกได้เป็น 24 ชนิด จัดเป็นสกุลที่มีจำนวนสมาชิกมากที่สุดในวงศ์นี้
สโมสรฟุตบอลทอตนัมฮอตสเปอร์ในฤดูกาล 2014–15
ฤดูกาล 2014–15 จะเป็นฤดูกาลที่ 23 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 37 ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ
การแข่งขันในฤดูกาลนี้นับเป็นครั้งที่ 13 ของทอตนัมฮอตสเปอร์ในฟุตบอลยูฟ่ายูโรปาลีก โดยผ่านเข้าไปเล่นในรอบเพลย์ออฟ เนื่องจากผลการแข่งขันของเอฟเอคัพ รอบชิงชนะเลิศ 2014 เป็นผลทำให้ทีมที่จบอันดับที่ 6 ในพรีเมียร์ลีก ฤดูกาล 2013–14 ได้สิทธิ์ไปแข่งขันรายการนี้แทน
สำหรับ พรีเมียร์ลีกในฤดูกาลนี้ ทอตนัมฮอตสเปอร์ถือว่าทำผลงานได้ค่อนข้างดี เมื่อจบฤดูกาลลงที่อันดับ 5 มีอันดับที่ดีกว่าฤดูกาลที่แล้ว และยังมีอันดับที่ดีกว่า ลิเวอร์พูล ทีมยักษ์ใหญ่อีกทีมหนึ่งด้วยซ้ำ อีกทั้งยังเป็น 1 ใน 3 ทีมเท่านั้น ที่สามารถเอาชนะ เชลซี ทีมที่ได้แชมป์ของฤดูกาลนี้ได้ โดยสามารถเอาชนะไปได้ถึง 5-3 ประตู ที่สนามไวต์ฮาร์ตเลน เมื่อวันขึ้นปีใหม่ ค.ศ. 2015 และเป็นผลการแข่งขันเพียงนัดเดียวเท่านั้นที่เชลซีเสียประตูให้คู่แข่งมากถึง 5 ประตู
อีกทั้งยังเป็นฤดูกาลที่แจ้งเกิดอย่างเต็มตัวของ แฮร์รี เคน กองหน้าคนใหม่ของทีม ที่เป็นรองดาวซัลโวประจำฤดูกาล ที่ยิงไปทั้งหมด 21 ประตู จากการลงเล่นทั้งหมด 31 นัด และทำให้ติดทีมชาติอังกฤษชุดใหญ่ในเวลาเดียวกันด้วย
รวมยอดการซื้อนักเตะทั้งหมด : 22,700,000 ปอนด์
ยอดรวมรายได้ที่เข้ามาทั้งสิ้น: 32,700,000 ปอนด์
ฤดูร้อน: 22,700,000 ปอนด์
ฤดูหนาว: 0 ปอนด์
รวม: 22,700,000 ปอนด์
ฤดูร้อน: 32,700,000 ปอนด์
ฤดูหนาว: 0 ปอนด์
รวม: 32,700,000 ปอนด์
ฤดูร้อน: 10,000,000 ปอนด์
ฤดูหนาว: 0 ปอนด์
รวม: 10,000,000 ปอนด์
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
ฮองไทเฮา
หฺวังไท่โฮ่ว ตามสำเนียงกลาง หรือ ฮองไทเฮา ตามสำเนียงฮกเกี้ยน () นิยมเรียกโดยย่อว่า ไท่โฮ่ว หรือ ไทเฮา เป็นพระอิสริยยศของพระชนนีพันปีหลวงของจักรพรรดิจีน จักรพรรดิญี่ปุ่น จักรพรรดิเกาหลี และจักรพรรดิเวียดนาม หรือพระราชวงศ์ฝ่ายในพระองค์อื่นซึ่งมีพระชนมายุรุ่นเดียวกับฮองไทเฮา ไทเฮาหลายคนได้สำเร็จราชการแทนพระเจ้าแผ่นดินผู้เยาว์ และบรรดาไทเฮาผู้สำเร็จราชการหลายคนยังคงครองอำนาจต่อไปแม้พระเจ้าแผ่นดินเจริญวัยพอที่จะว่าการเองได้แล้ว ประวัติศาสตร์แบบดั้งเดิมมองว่า เรื่องเช่นนี้นำมาซึ่งความโกลาหลในการแผ่นดิน
หมื่นปี
ในภาษาเอเชียตะวันออกหลายภาษา คำว่า "หมื่นปี" ใช้อวยพรให้อายุยืน มีที่มาจากคำถวายพระพรฮ่องเต้ว่า "ทรงพระเจริญหมื่นปี หมื่นปี หมื่น ๆ ปี" (; "May His Majesty live for ten thousand years, ten thousand years, ten thousand of ten thousand years")
คำว่า "หมื่นปี" (萬歲; ten thousand years) นั้นเดิมใช้อวยพรให้บุคคลมีอายุยืนนาน ครั้นสมัยราชวงศ์ถัง ถ้อยคำดังกล่าวสงวนไว้สำหรับพระเจ้าแผ่นดิน พระเจ้าแผ่นดินจึงได้ชื่อว่า "พระหมื่นปี" (; Lord of Ten Thousand Years) ถึงยุคห้าราชวงศ์สิบอาณาจักร ได้ใช้สำหรับข้าราชการชั้นผู้ใหญ่อยู่ช่วงสั้น ๆ ช่วงหนึ่ง เพราะต่อมาถือกันว่า ถ้าใช้แก่ผู้อื่นนอกจากพระเจ้าแผ่นดินเป็นความผิดอุกฉกรรจ์
อนึ่ง ตามธรรมเนียมแล้ว ฮองเฮาและฮองไทเฮาจะได้รับถวายพระพรว่า "พันปี" (千歲; thousand years) แต่ปรากฏว่าพระนางซูสีไทเฮา (慈禧太后) ได้ใช้คำถวายพระพรว่า "หมื่นปี" และภาพถ่ายพระนางหลายภาพมีป้ายว่า "ฮองไทเฮาผู้เป็นอริยมารดาพระองค์ปัจจุบันแห่งชิงอันยิ่งใหญ่ ทรงพระเจริญหมื่นปี หมื่น ๆ ปี" (大清國當今聖母皇太后萬歲萬歲萬萬歲; "The Incumbent Holy Mother, the Empress Dowager of the Great Qing, [will live and reign for] ten thousand years, ten thousand years, ten thousand of ten thousand years") นอกจากนี้ ในคราวที่พระเจ้าแผ่นดินไร้ความสามารถ ขันทีผู้ทรงอำนาจหลายคน เช่น เว่ย์ จงเสียน (魏忠賢) และหลิว จิ่น (劉瑾) ได้กำหนดให้อวยพรพวกตนว่า "เก้าพันปี" (九千歲, 9000 years) เพื่อแสดงว่าตนเองมีสถานะสูงส่งกว่าผู้อื่นทั้งปวง แต่ก็ยังอยู่ใต้พระยุคลบาท
วัดศิวาราม
วัดศิวาราม ตั้งอยู่เลขที่ 41 บ้านคลองอ้ายซิ่ว หมู่ที่ 5 ตำบลลำตาเสา อำเภอวังน้อย จังหวัดพระนครศรีอยุธยา สังกัดคณะสงฆ์มหานิกาย มีฐานะเป็น วัดราษฎร์ พื้นที่ตั้งวัดมีเนื้อที่ทั้งหมด 13 ไร่ 1 งาน 20 ตารางวา
วัดศิวาราม สร้างเมื่อ พ.ศ. 2427 ในรัชสมัยรัชกาลที่ 5 โดยมี นายเหมือน องอาจ บริจาคที่ดินให้เป็นที่สร้างวัด เดิมเรียกว่า “วัดคลองอ้ายซิ่ว” บางคนก็เขียน “วัดคลองอ้ายสิ้ว” ต่อมา ได้เปลี่ยนชื่อเป็น “วัดศิวาราม” เมื่อ พ.ศ. 2483 ได้รับพระราชทานวิสุงคามสีมา.
เจ้าคณะใหญ่หนกลาง
เจ้าคณะใหญ่หนกลาง คือเจ้าคณะใหญ่ผู้ปฏิบัติหน้าที่ในเขตปกครองคณะสงฆ์หนกลาง
ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม
มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้เจ้าคณะใหญ่หนกลางปฏิบัติหน้าที่ในเขตปกครองคณะสงฆ์ ภาค 1 ภาค 2 ภาค 3 ภาค 13 ภาค 14 และภาค 15
การกำจัดกากนิวเคลียร์แบบรูเจาะลึก
การกำจัดกากนิวเคลียร์แบบรูเจาะลึก () เป็นแนวคิดของการกำจัดกากกัมมันตรังสีระดับสูงจากเครื่องปฏิกรณ์นิวเคลียร์ในรูที่เจาะลึกมากยิ่งกว่าพื้นที่เก็บกากนิวเคลียร์ลึกใต้ดิน. การกำจัดแบบนี้จะหาพื้นที่เพื่อวางของเสียที่ลึกมากสุดถึงห้ากิโลเมตรใต้พื้นผิวของโลกและอาศัยหลักเบื้องต้นในความหนาของสิ่งกีดขวางทางธรณีวิทยาธรรมชาติเพื่อแยกของเสียออกจากชีวมณฑลได้อย่างปลอดภัยเป็นระยะเวลานานมากเพื่อที่ว่ามันไม่ควรก่อให้เกิดภัยคุกคามต่อมนุษย์และสิ่งแวดล้อม. แนวคิดนี้ได้รับการพัฒนาขึ้นในปี 1970s แต่เมื่อเร็วๆนี้ ข้อเสนออันหนึ่งสำหรับรูเจาะเพื่อการทดลองครั้งแรกได้รับการเสนอโดยสมาคมที่นำโดยห้องปฏิบัติการแห่งชาติซานเดีย.
ในแผนภาพ solution domain ได้ถูกนำมาใช้เพื่อวัตถุประสงค์ในการสร้างแบบจำลองคอมพิวเตอร์ของการไหลของความร้อนรอบรูเจาะ
แนวคิดคือการเจาะรูลึกประมาณ 5 กิโลเมตรลงไปในเปลือกโลก. ของเสียระดับสูง, เช่นเชื้อเพลิงนิวเคลียร์ใช้แล้ว, ที่ถูกปิดผนึกไว้ก่อนแล้วในภาชนะเหล็กที่แข็งแกร่งจะถูกหย่อนลงในไปรูเจาะ, เติมจากด้านล่างขึ้นมาหนึ่งหรือสองกิโลเมตรของรู. เทคโนโลยีในปัจจุบันจำกัดเส้นผ่าศูนย์กลางของรูเจาะอยู่ที่น้อยกว่า 50 เซนติเมตร. นี่หมายความว่าขยะบางส่วนที่ปัจจุบันถูกเก็บอยู่ในภาชนะบรรจุขนาดใหญ่จะต้องมีการบรรจุใหม่ในภาชนะบรรจุที่มีขนาดเล็กลง. จากนั้น ส่วนที่เหลือของรูเจาะจะถูกปิดผนึกด้วยวัสดุที่เหมาะสม, รวมทั้งอาจจะเป็นดินเหนียว, ซีเมนต์, หินคลุก, และยางมะตอย, เพื่อให้แน่ใจว่าสิ่งกีดขวางที่มีความซึมผ่านต่ำ()จะอยู่ระหว่างของเสียและพื้นผิวดิน. ในบางแนวคิด, ของเสียอาจจะถูกห่อหุ้มด้วยซีเมนต์อัดหรือบัฟเฟอร์ด้วยสารเบนโทไนท์แรงอัดสูงที่ข่วยให้การเก็บกับได้แน่นหนายิ่งขึ้นและเพื่อแบ่งเบาผลกระทบของการเคลื่อนไหวของชั้นหินโดยรอบ. สถานการณ์ของอุณหภูมิที่สูงที่ออกมาจากของเสียร้อนที่มาใหม่ๆในภาชนะบรรจุ, มันปล่อยความร้อนมากพอที่จะสร้างโซนละลายรอบรูเจาะ. ในขณะที่ของเสียนั้นสลายตัวและเย็นลง, โซนละลายเริ่มแข็งตัวใหม่, กลายเป็นโลงหินแกรนิตก้อนแข็งรอบภาชนะบรรจุ, ฝังของเสียนั้นไปตลอดกาล. ภายใต้ทั้งสองสถานการณ์, สภาวะที่ลดลงทางเคมีที่อยู่ติดกับรูเจาะจะช่วยลดการขนส่งของสารกัมมันตรังสีส่วนใหญ่.
แนวคิดรูเจาะลึกสามารถนำไปใช้กับปริมาณของเสียใดๆ. สำหรับประเทศที่มีโรงไฟฟ้านิวเคลียร์โรงเดียว, สินค้าคงคลังทั้งหมดของกากนิวเคลียร์ระดับสูงอาจจะถูกกำจัดได้ในรูเจาะเพียงรูเดียว. การประมาณการในปัจจุบันชี้ให้เห็นว่าเชื้อเพลิงใช้แล้วที่เกิดจากโรงไฟฟ้านิวเคลียร์ขนาดใหญ่เพียงโรงเดียวที่ได้ดำเนินงานมาแล้วหลายทศวรรษที่ผ่านมาสามารถได้รับการกำจัดในรูเจาะน้อยกว่าสิบรู. คาดว่าต้องการเพียง 800 รูเจาะเท่านั้นก็จะเพียงพอที่จะเก็บกากนิวเคลียร์ของสหรัฐอเมริกาทั้งหมดที่มีอยู่ในสต็อก. โครงการกำจัดด้วยรูเจาะหลุมจะสามารถถูกยกเลิกในเวลาใดก็ได้กับการสูญเสียการลงทุนเล็กๆ น้อยๆ เพราะแต่ละหลุมเจาะมีความเป็นอิสระต่อกัน. ธรรมชาติของการกำจัดด้วยรูเจาะที่เป็นโมดูลจะยอมให้สามารถทำได้ในระดับภูมิภาค,หรือในสถานที่เดียวการกำจัดของเสียนิวเคลียร์. สิ่งที่น่าสนใจอื่นสำหรับตัวเลือกของรูเจาะลึกก็คือว่ารูเหล่านั้นอาจถูกเจาะและของเสียอาจถูกจัดวางโดยการปรับเปลี่ยนเทคโนโลยีการขุดเจาะน้ำมันและก๊าซธรรมชาติที่มีอยู่แล้ว.
สุดท้าย, ผลกระทบต่อสิ่งแวดล้อมมีขนาดเล็ก. สิ่งอำนวยความสะดวกในการจัดการของเสียที่หลุมผลิต, รวมกับการรักษาความปลอดภัยเขตกันชนชั่วคราว, จะต้องมีประมาณหนึ่งตารางกิโลเมตร. เมื่อรูเจาะเต็มและถูกปิดผนึก, ที่ดินสามารถถูกทำให้กลับไปยังสภาพเดิม.
ลิขิตรัก ลิขิตเลือด
ลิขิตรัก ลิขิตเลือด เป็นละครโทรทัศน์ แนวละครโรแมนติก-แอ็กชั่น ผลิตโดยบริษัท เอ็กแซ็กท์ และ ซีเนริโอ จำกัด บทประพันธ์และบทโทรทัศน์โดย ศิริลักษณ์ ศรีสุคนธ์, ประโยชน์ สุศรีเจริญสุข กำกับการแสดงโดย สันต์ ศรีแก้วหล่อ นำแสดงโดย ภูธเนศ หงษ์มานพ, อรจิรา แหลมวิไล, พิชญา ศรีเทพย์ และ สิรินยา เบอร์บริดจ์ ออกอากาศทาง สถานีวิทยุโทรทัศน์กองทัพบกช่อง 5 ทุกวันจันทร์-อังคาร เวลา 20.25 - 21.25 น.
เจ้าสาวกะทันหัน
เจ้าสาวกะทันหัน เป็นละครโทรทัศน์ แนวละครโรแมนติก-คอมเมดี สร้างจากบทประพันธ์ของ ชูวงศ์ ฉายะจินดา ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย ทองเอก กำกับการแสดงโดย ศิริลักษณ์ ศรีสุคนธ์, วรรณา แต่งพสุเลิศ นำแสดงโดย สหรัถ สังคปรีชา, อลิชา ไล่สัตรูไกล, เมย์ เฟื่องอารมย์ และ ทรงสิทธิ์ รุ่งนพคุณศรี ออกอากาศทาง สถานีวิทยุโทรทัศน์กองทัพบกช่อง 5 ทุกวันพุธ-พฤหัสบดี เวลา 20.25 - 21.25 น.
วัดหนองบัว
วัดหนองบัว ตั้งอยู่เลขที่ 1 บ้านหนองบัว  ถนนอดิเรกสาร หมู่ที่ 7 ตำบลตลิ่งชัน อำเภอเมืองสระบุรี จังหวัดสระบุรี เป็นชนิดวัดราษฎร์ สังกัดคณะสงฆ์มหานิกาย ที่ดินที่ตั้งวัดมีเนื้อที่ 6 ไร่ 3 งาน 49.60 ตารางวา โฉนดที่ดินเลขที่ 421759, น.ส. 3 เลขที่ 4226, น.ส. 3 ก. เลขที่ 21846. วัดหนองบัว ตั้งเมื่อ พ.ศ 2205 เดิมวัดหนองบัวตั้งอยู่บนภูเขา เรียกกันว่าเขาหนองบัว เหตุที่เรียกเช่นนั้นเพราะในพื้นที่นั้นมีสระบัวอยู่เป็นจำนวนมาก จึงเรียกกันว่าหนองบัว และต่อมาได้ย้ายเสนาสนะ 
มาสร้างอยู่บนพื้นที่ราบริมแม่น้ำป่าสัก ที่เป็นพื้นที่ตั้งวัดในปัจจุบัน สาเหตุที่ย้ายที่ตั้งวัดก็คือ การเดินทางไปทำบุญของชาวบ้านเดินทางไปทำบุญลำบาก และประกอบกับที่ตั้งวัดในปัจจุบันนั้นอยู่ใกล้ชุมชนทำให้ชาวบ้านมาทำบุญได้สะดวกยิ่งขึ้น 
วัดหนองบัว ได้รับพระราชทานวิสุงคามสีมา เมื่อ วันที่ 8 สิงหาคม พ.ศ. 2532 เขตวิสุงคามสีมา กว้าง 20 เมตร ยาว 30 เมตร นอกจากนี้ ยังมี ฌาปนสถาน 1 หลัง หอระฆัง 1 หลัง โรงครัว 1 หลัง เรือนเก็บพัสดุ 1 หลัง และ เรือนรับรอง 1 หลัง
วิมานทราย
วิมานทราย เป็นละครโทรทัศน์ แนวเมโลดราม่า ผลิตโดยบริษัท เอ็กแซ็กท์ และ ซีเนริโอ จำกัด บทประพันธ์โดย จามรี พรรณชมพู บทโทรทัศน์โดย รัชนี โกลด์ริค, ศุภิกา อติกันต์, ปัทมาพร เคนผาพงษ์ กำกับการแสดงโดย ผอูน จันทรศิริ นำแสดงโดย ชาคริต แย้มนาม, น้ำทิพย์ จงรัชตวิบูลย์ และนักแสดงชั้นนำอื่นๆ อีกมากมาย ออกอากาศทุกวันจันทร์-อังคาร เวลา 20.25 - 21.25 น. ทาง สถานีวิทยุโทรทัศน์กองทัพบกช่อง 5 โดยเริ่มออกอากาศตอนแรกวันที่ 8 มีนาคม พ.ศ. 2548 - 5 เมษายน พ.ศ. 2548
คลื่นรักสีคราม
คลื่นรักสีคราม เป็นละครโทรทัศน์ แนวโรแมนติก-คอมเมดี ผลิตโดยบริษัท เอ็กแซ็กท์ และ ซีเนริโอ จำกัด ดัดแปลงจากบทประพันธ์ "ใจดวงนี้ที่ไขว่คว้า" ของ ชลาลัย บทโทรทัศน์โดย นันทวรรณ รุ่งวงศ์พาณิชย์ กำกับการแสดงโดย ฉัตรชัย สุรสิทธิ์ นำแสดงโดย สมชาย เข็มกลัด, โสภิตนภา ชุ่มภาณี และนักแสดงชั้นนำอื่นๆ อีกมากมาย
ออกอากาศทุกวันจันทร์-อังคาร เวลา 20.25 - 21.25 น. ทาง สถานีวิทยุโทรทัศน์กองทัพบกช่อง 5 โดยเริ่มออกอากาศตอนแรกวันที่ 6 เมษายน พ.ศ. 2548 - 26 กรกฎาคม พ.ศ. 2548
หวง จงเจ๋อ
บอสโก หว่อง หรือ หวง จงเจ๋อ (; ชื่อภาษาอังกฤษ: Bosco Wong, Huang Zongze, Wong Zung Zaak) โด่งดังมาจากเรื่อง ศึกชิงมรดก ราชาเป๋าฮื้อ และ ยอดกระบี่เงาปีศาจ เกิดเมื่อวันที่ 13 ธันวาคม พ.ศ. 2523 ที่ฮ่องกง
2016 - Summer Sweetie 夏日甜心
2011 - Water of Life (Won: 2011 TVB Anniversary Awards Best Informative Programme) 
2009 - Wine Confidential 
2000~2002 - 非常音乐空间 
2001~2002 - 欢乐今宵 
2000~2001 - 和你玩得喜 
2001 - 世纪狂欢飞跃 
2000 - 中国奥运金牌选手龙的光辉大汇演  
2000 - 英皇超新星大赛 
2000 - TVB.com 直check电视城 
2000 - 永安旅游话系知点解海南岛咁好玩